
Judici pels fets del 12 d’octubre 


18 PERSONES A JUDICI AMB UNA PETICIÓ FISCAL GLOBAL DE MÉS DE 50 ANYS DE PRESÓ 

Una jornada reivindicativa dona suport als i les 
encausades pels fets del 12 d octubre de 1999 

Desenes d'entitats exigeixen l'absolució i l'Observatori del Sistema Penal de la Universitat de Barcelona denuncia la criminaiització 


Jutjats/La Ribera.- El judici de les persones 
encausades pels fets del 12 d’octubre del 
1999 va començar el 14 de gener. Els advo¬ 
cats de les persones detingudes van dema¬ 
nar l’aplicació de la Llei del Menor a totes 
les persones que llavors tenien menys de 21 
anys, que són 7, però el jutge ho va denegar, 
així com la demanda de que els policies que 
havien realitzat les detencions no estigues¬ 
sin presents durant les prèvies de la defensa. 


La declaració dels acusats es va fer al llarg de 
la tarda al jutjat n?l amb jutjat popular a 
l’edifici de l’Audiència Provincial. Es preveu 
que el judici s’allargui durant tota aquesta 
setmana amb declaracions i proves. 
Ciutadella/La Ribera.- Paral·lelament al ju¬ 
dici, durant tot el dia es va fer al Parc de la 
Ciutadella un acte solidari en suport als en - 
causats. Les activitats s’havien de fer en un 
primer moment al Passeig Lluis Companys 


però s’ha denegat que es fessin just davant 
de l’Audiència Provincial. A les 10 del matí 
va començar a arribar gent, i cap a les 12 les 
persones reunides van fer una cercavila per 
acompanyar les encausades a l’Audiència. 
La cercavila, d’unes 200 persones, va recór¬ 
rer el Passeig Lluis Companys retornant 
després al Parc. Un cop allà van començar 
les activitats: una divertida presentació de 
les actuacions, els Macedònia, el Titot del 


Brams i altres grups i activitats van passat 
per l’escenari muntat al parc, on hi havia 
reunides unes 500 persones cap al migdia. 
Les activitats van continuar al llarg de tota 
la tarda amb la lectura d’un manifest del 
Pepe Rubianes, les actuacions de Contra- 
bando de Ideas, La Fura dels Baus, etc. 
També hi va haver dinar popular, exposi¬ 
cions i xiringo amb material alternatiu. 

La cercavila de Sants va parodiar a feixistes i mitjans de comunicació. 


N? compte de Suport a 

Contra-Infos 


2030-0163-09-3000004892 


tel: 93.442.62.53 

correu electrònic: 
«zitzan ia@ si ndom in io.net» 


L espanyolisme fatxa i «caní» parodiat a Sants 

Sants.- Dissabte al matí es van iniciar els actes de suport als i les antifeixistes i contra el 
judici amb una cercavila que va passejar alegrement per la carretera de Sants. Una nom - 
brosa comparsa parodiava l’acte fexista d’homenatge a la bandera que anualment la ultra - 
dreta insisteix a celebrar al barri, molt ben protegits per una fornida i impecable unitat 
d’antiavalots que va mantenir ben a ratlla els indesitjables antifeixistes que volien reben - 
tar l’acte pacífic liderat per l’entranyable patriota-pistoler Syniestrillas i presidit per una 
majestuosa ensenya preconstitucional que lluïa un suculent pollastre a l’ast com a escut. 
Fins i tot comptaven amb la inestimable presència d’un personatge molt popular: Anita 
Aznar, que va fer les delicies del públic amb les seves compres de noces. I, com no, l’im - 
placable seguiment d’una munió de periodistes, paparazzis i paparres vàries que emetien 
en directe al món sencer tots els detalls de l’esdeveniments, especialment aquells més 
rellevants com la violència i la intransigència dels antifeixistes. 

Però no tot va ser rojo i gualda, en arribar davant d’una sucursal de La Caixa vam poder 
escoltar els pensaments i raons d’una pedra just uns instants abans de rebentar els vidres 
del banc, un vidre molt especial que va recordar la seva funció de protecció dels interes - 
sos dels més poderosos... i que, fet i fet, estava cobert per una bona pòlissa d’assegurança. 
Al mateix temps es van repartir nombroses octavetes informatives que denunciaven amb 
un “Això no és teatre” tot el muntatge al voltant de les 18 persones jutjades. 

Et pots subscriure al Contra-lnfos electrònic enviant-nos un mail a: zitzania@sindominio.net 

o entrant a la web: www.sindominio.net/zitzania 


Setmana del 15 al 21 de gener de 2003 


Ecologia 


500 PERSONES ELS ESCRIDASSEN I REBEN LA VIOLÈNCIA DELS ANTIAVALOTS 

Pujol i Piqué desembarquen a 
les Terres de l’Ebre en defensa 
del Phn i protegits per la policia 


Tortosa/Baix Ebre.- Aquest cap de setmana 
s’han viscut a les comarques afectades pel 
futur Plan Hidrológico Nacional les primeres 
dosis del que serà la política de CiU i PP els 
propers mesos en plena campanya electoral. 
El ministre de Ciència i Tecnologia Josep 
Piqué i el president de la Generalitat Jordi 
Pujol, van realitzar actes de presentació de 
les candidatures d’aquestes dues coalicions 
polítiques de cara a les llistes de les elec¬ 
cions municipals dels proper mes de maig. 
Piqué va anar a Tortosa, escortat per una 
desena de furgons d’antiavalots de la policia 
nacional que el van anar a protegir enviats 
des de Barcelona. La seva funció va ser la 
d’intimidar a centenars de veins i veïnes de 
Tortosa que varen anar a xiular a Piqué amb 
pancartes i cartells. Els electes municipals 
del PP fins i tot van insultar i amenaçar els 
manifestants quan entraven a la sala d’actes 
protegits a l’interior del cordó policial. 
Finalment, els agents van carregar tal i com 
ho fan sempre, amb porrassos, cops de puny 


i empentes. La indignació es va fer palesa 
entre la població tortosina, que va veure 
trepitjat el seu dret a la llibertat d’expressió i 
manifestació. 

Alcanar/Montsià.- L’endemà, Jordi Pujol 
repetia l’escena, aquest cop però, protegit 
per mossos d’esquadra antiavalots i guàrdia 
civils. Una caravana de vehicles protestava 
per la seva visita a Alcanar circulant des de 
primeres hores del matí en direcció a la 
població del Montsià i provinents de diver¬ 
sos pobles del Baix Ebre. Quan Pujol entrava 
a la sala on es presentaven els candidats a 
les eleccions municipals per CiU centenars 
de persones el varen xiular, amb la presència 
de les ja típiques banderoles de suport a 
l’Ebre i amb un cordó policial amenaçador i 
intimidatori. Des de la Plataforma en Defen - 
sa de l’Ebre es definiran els propers dies els 
actes de rebuig al Phn que tindran lloc a les 
comarques afectades durant la campanya 
electoral del proper mes de maig. 

Comença a omplir-se el pantà dltoitz 

Nafarroa.- L’Audiència Provincial de Navarra ha anunciat l’inici de les proves d’omplida del 
Pantà d’Itoitz, prevista pel 25 de gener. De moment, pretenen inundar el fons de la vall fins 
a la cota 525 metres, just a pocs metres del poble d’Itoitz. Malgrat encara no s’ha procedit 
a desallotjar els veins que encara viuen als 6 pobles que quedaran inundats. L’organització 
Greenpeace, que tenia una base de resistència a les rodalies d’Itoitz va ser desallotjada 
sense que, de moment, hagi realitzat cap acció en contra. Des de la Plataforma de Suport als 
Solidari@s con Itoiz es fa una crida per estar atents a les properes mobilitzacions per 
impedir l’inundació, la qual, segons informes tècnics no ofereix garanties de seguretat pels 
pobles que viuen sota la presa. Mentrestant, a la presó d’Irunea, segueix empresonat el 
Solidario Inaki García, que ja ha sortit del règim FIES i ha gaudit dels primers permisos. A 
Barcelona, Irunea i Saragossa, s’ha engegat una campanya per conseguir el seu alliberament. 

Grup de Suport a l’Inaki Garcia 14/1/03 

































Presos i preses en lluita 


Funcionaris de presons apunten contra diversos grups solidaris amb presos i preses 

Abc, policia i sindicats de presons 
coordinen estratègies contra 
els grups de suport a presos 


Un article del diari Abc ataca i criminalitza a grups com Aappel, Acops i Cruz Negra Anarquista 
Les persecucions, seguiments i intimidacions s’han fet evidents durant les darreres setmanes 


Barcelona.- A continuació us reproduïm una 
carta rebuda al Contra-lnfos que denuncia 
les pressions a les que són sotmeses les per - 
sones i col·lectius que donen suport a les 
protestes de les persones empresonades als 
diferents centres de l’Estat. S’inicia amb un 
extracte d’un dels butlletins que publica el 
sindicat de funcionaris de presons, des d’on 
s’acusa i amenaça explícitament a aquestes 
persones. 

“MIÉRCOLES 29 DE MAYO DEL 2002: 
ELDÍADELMOTÍN 

Nada nace espontàneamente o casi nada, 
pero este motín tiene una causa clara: LOS 
AMOTINADOS DE UN LADO y LOS INSTI¬ 
GADORES DEL EXTERIOR (de los que nos 
ocuparemos, y nos despacharemos a gusto 
en un juzgado, éstos, no son internos pero 
son igual o peor de delincuentes, SON 
BASURA, SERES DELEZNABLES, que pueden 
irse preparando porque CATAC - Presons va a 
iniciar contra el los un MARCAJE IMPLACA¬ 
BLE, nos cueste lo que nos cueste. HAN 
JUGADO CON NUESTRAS VIDAS y lo 
pagaran muy caro porque los instrumentos 
que la ley nos ofrece daran buena cuenta de 
ellos).’’ (Boletín Bretxa de CATAC-Presons) 

Barcelona.- “Des de fa algun temps, a 
Barcelona s’estan portant a terme diverses 
investigacions sobre persones i grups que 
suposadament són susceptibles de formar 
part dels moviments socials que lluiten con - 
tra les presons. En les pàgines web dels sindi - 
cats de carcellers, apareixia un acord pel 
qual, aquests, instaven a la Direcció General 
d’Institucions Penitenciàries a que obrís una 
investigació d’ofici des de la fiscalia, contra 
els grups que des de l’exterior estaven do - 


nant suport als i les preses i als quals feia 
responsables de tots els seus problemes i 
frustracions. Després del sospitós envia¬ 
ment, en aquest passat mes de Desembre, 
d’un “paquet bomba” a la redacció que El 
País té a Barcelona, la investigació a pres un 
gir repressiu i s’ha convertit al seu torn en 
instigació policial amb seguiments, controls, 
escoltes telefòniques policials,... i fins possi¬ 
bles entrades en domicilis d’algunes de les 
persones que estan sent controlades i 
perseguides. Després de l’aparició el dia 2 de 
gener en el diari ABC d’un article, en el qual, 
segons fonts policials, existeix una possible 
connexió del suposat grup italià (CCCCC) 
que va remetre aquest sospitós enviament al 
diari El País, amb diversos grups de Cata¬ 
lunya i que, segons la policia són de tendèn - 
cia anarquista, es pot suposar que aquestes 
accions repressives vénen ordenades des de 
les altes instàncies de l’Audiència Nacional, 
amb tot el que això suposa. En el citat arti - 
cle de l’ABC es fa esment de grups com AAP - 
PEL, ACOPS i Cruz Negra Anarquista, cap 
dels quals existeix actualment a Catalunya, i 
assenyala a aquest últim grup, com el 
responsable de l’enviament d’un altre 
paquet bomba, al juliol de 2002, a la seu del 
sindicat de presons CATAC a Girona, expli¬ 
cant que, a més, “la policia vigila de prop les 
activitats d’aquestes agrupacions que a prin¬ 
cipis de desembre van participar en unes 
jornades a Cornellà” i que van convocar 
diferents mobilitzacions, com la concentra¬ 
ció contra la construcció d’una presó a Sant 
Esteve Sesrovires o la marxa a Brians i “la 
tradicional protesta davant els centres de 
Wad-Ras i Model de Barcelona”. En la 
mateixa pàgina, apareix altre article amb 


tota una extensa relació d’artefactes explo¬ 
sius que van ser col·locats l’any passat a 
Catalunya i un altre article més, en el qual 
tendenciosament intenta relacionar als 
grups llibertaris amb el moviment indepen¬ 
dentista. És evident que en el que a repressió 
es refereix, la premsa és un instrument més 
al servei de la criminalització policial. Fins la 
data, se sap que com a mínim vuit persones 
a Catalunya, han estat objecte d’aquesta 
persecució i es pot sospitar que aquestes 
investigacions puguin servir posteriorment 
per a engrossir els sumaris d’altres causes 
que es troben obertes i que són conegudes 
per totes i tots. Em refereixo a la d’Eduardo 
o a la dels compàs de València. Últimament, 
en certes pàgines web en les que apareixien 
les convocatòries de les mobilitzacions pels 
compàs de València, s’han posat de manifest 
algunes opinions que, públicament, apel·lant 
a l’anarkía, incitaven a portar a terme actes 
de violència en aquestes manifestacions i 
que semblaven provenir més aviat d’un pro - 
vocador àvid a descobrir complicitats dis¬ 
posades a portar a terme aquestes pràcti¬ 
ques, que d’un revolucionari. També hem de - 
tectat altres tipus de tàctiques i provoca¬ 
cions molt més subtils amb les quals empa - 
rant-se en el domini i la possessió dels mit - 
jans tecnològics apropiats, pretenen socabar 
la integritat moral, ètica i psicològica de les 
persones. Mentre els polítics parlen de re- 
ormes penals, per a omplir totes les noves 
presons que pretenen construir, els altres 
caps de la serp feixista del poder, ja busquen 
als seus nous hostes entre la dissidència i 
entre el sentiment crític contra el sistema. 

Solidari@ amb els i les 
preses en lluita 13/1/03 


Nova vaga de fam 

L'Audiència Nacional 
prolonga a 4 anys 
la presó preventiva 
per Zígor Larredonda 
i Diego Sànchez 

Soto del Real/Madrid.- “La situació dels i les 
preses polítiques a la presó madrilenya de 
Soto del Real cada dia es deteriora més, i 
els seus drets fonamentals són vulnerats 
amb més freqüència. Les passades setmanes 
l'escorcoll dels funcionaris a les cel·les, 
trencant i emportant-se moltes de les pert - 
inènces dels presos, va provocar noves 
protestes i la posterior aplicació de l'article 
72 i partes diversos d'aïllament al mòdul 6 
on es troba el pres català Diego Sànchez. 
Posteriorment, el passat 2 de gener, en Diego 
i altres presos polítics han tornat a iniciar una 
nova vaga de fam, aquesta vegada sense data 
de termini, per denunciar la pallissa que ha 
rebut el pres polític basc JM Etxebarria i 
demanar que se'l tregui del mòdul d'aïlla¬ 
ment en el que es troba des de que va ingrés - 
sar a la presó. Per aquest motiu, aquest pres 
basc es trobava fins dissabte passat en vaga 
indefinida de fam i set (situació en la que no 
es poden estar més de 5 o 6 dies sense perill 
greu per la salut), i aquests dies continua la 
protesta amb la vaga de fam. 

Aquesta és la cinquena vaga de fam d'en 
Diego Sànchez en els darrers mesos, totes 
elles en demanda del respecte dels drets de 
les persones preses a Soto del Real. En 
aquests dies de vaga, el jove barceloní ja ha 
perdut 8 quilos de pes. En Diego, al igual 
que en Zigor, compliran els propers dies de 
Gener els dos anys màxims que marca la llei 
espanyola per restar en presó provisional 
sense judici. Per aquest motiu l'Audiència 
Nacional ha renovat per dos anys més el seu 
estat penitenciari, podent estar fins a qua¬ 
tre anys en presó sense sentència; mesura 
de dubtosa constitucionalitat, però que és 
reiteradament utilitzada amb els i les preses 
polítiques. En els propers dies es coneixerà 
la resposta de la direcció de la presó a les 
demandes de les persones preses, però per 
les darreres actuacions d'Institucions 
Penitenciàries no es preveu cap canvi en 
una política repressiva que només busca 
l'aniquil·lament físic i psicològic dels i les 
preses polítiques.” Rescat 9/1/03 


PP, ClU I PSC DEFENSEN LA INSTAL·LACIÓ DEL PROJECTE 

«Iter ni a Vandellòs ni enlloc» 

Vandellós/Baix Camr- L’ITER (International model que s’allunya de la necessitat ecològ- 

Thermonuclear Experimental Reactor) és un ica i social d’avançar cap a un model 

antic projecte impulsat l’any 85 pel govern energètic descentralitzat i que acosti la pro- 

rus de Gorbatxov (en un principi va comptar ducció al consum. 

també amb el suport dels EEUU) que preten - ITER no genera electricitat, només en con - 

instal·lar un reactor experimental de fusió sumeix, i molta. Tanta que fins i tot justifi - 

amb la participació de diferents estats, caria la posada en funcionament de la tèr- 

Entre els diferents emplaçaments proposats mica de la Plana del Vent, clarament pensa - 

per allotjar-lo es troba Vandellòs, una pro - da per subministrar energia al projecte 

posta que s’havia d’acabar d’avaluar precisa- nuclear. 

ment aquest mes de desembre. Els experts - El seu funcionament requereix enormes quan- 

que avaluen els emplaçaments presentaran titats d’aigua de refrigeració i afectarà amb con- 

el seu informe final els propers 18 i 19 de taminació tèrmica els ecosistemes veïns, 

febrer de 2003 a Sant Petersburg. - El desmantellament de l’ITER duraria entre 

El projecte es presenta com una font de pro - 36 i 39 anys, pràcticament el doble que el 

ducció d’energia elèctrica més neta que la periode d’explotació, 

de les centrals nuclears i darrerament ha - S’hauran de gestionar, en total, més de 

rebut el suport, en forma de mocions de 40.000 tones de metalls radioactius, amb 

recolzament, dels consells comarcals del una vida mitjana superior als 300 anys. 

Baix Camp i Tarragonès amb la implicació - Els 450 milions d’euros (un 10% del pro- 

clara de 3 grups: Ciu, PP i PSC. jecte) que haurà de posar l’estat receptor 

Segons informa, però, Ecologistes en Acció, (durant els 10 anys que duraria la construc- 

els pretesos aventatges dels projecte ció de la central) és més del doble de la 

expliquen deliberadament només una part inversió prevista per al foment de les ener- 

de la proposta que amaga tota una sèrie gies renovables durant el període 99-06. Cal 

d’inconvenients: tenir en compte que actualment les ener- 

- De moment, mai no s’ha obtingut energia gies renovables ja aporten energia a la xarxa 

elèctrica a partir de la fusió. elèctrica, mentres que la fusió nuclear, si 

- ITER és un model centralitzat i a gran mai arriba a fer-ho, no serà abans de 75 o 

escala d’energia i té com a objectiu el mite 100 anys. Ecologistes en Acció Catalunya + 
de crear una font inesgotable d’energia. Un Contra-lnfos 13/1/03 

Jornada de rebuig al sistema penitenciari 

Girona/El Gironès.- El dissabte 11 de gener es va realitzar una jornada en contra de les 
presons a la ciutat de Girona. A les cinc de la tarda es va passar la pel·lícula "el experi - 
mento" al centre social La Màquia. A les 7 de la tarda es va realitzar una concentració 
davant la presó de Girona per tal de denunciar l'existència d'aquests centres, on l'Estat 
tortura i assassina impunement. A la concentració eren 20 persones que després de llegir 
el manifest van caminar pels carrers del voltant de la presó perquè els presos els 
poguessin sentir. Feia molt fred. Finalment es van repartir els manifestos restants al cen - 
tre de Girona. El Sud 14/1/03 


Ja pots trobar el nou 

Anuari contra-infos 

gener 2001-agost 2002 

(El pots comprar a El Lokal, l’Arran, l’Espai Obert i La Màquia) 




Lluites d’Arreu 


Bolívia bloquejada pels cocalers 

Es generalitzen els talls de carreteres al 
Chapare i regions properes de Bolívia 

Desenes de detencions i duríssimes actuacions de la policia i l'exèrcit a les proximitats de Cochabamba 


Bolívia.- El bloqueig de carreteres anunciat 
pels camperols cocalers fa tres setmanes, ha 
esclatat aquest dilluns amb virulència. De 
moment s’han instalat dos punts de blo¬ 
queig a l’entrada de la capital de Bolívia, La 
Paz i a la carretera Cochabamba-Santa Cruz. 
En aquest punt, situat a l’interior de la selva 
del Chapare, regió on 100.000 famílies 
camperoles viuen de la producció de la fulla 
de coca, s’han registrat els enfrontaments 
més violents. Responent a la convocatòria 
de la Federación de Campesinos del 
Trópico, centenars de barricades de pedres i 
troncs van tallar la carretera per pressionar 
al govern que vol permetre l’entrada de sol - 
dats nordamericans al Chapare. 

L’exèrcit bolivià, va mobilitzar part dels 
10.000 soldats que ocupen de forma perma - 
nent la zona per reprimir i obrir la circulació 
per la carretera. A les poques hores de blo - 
queig, Esteban García, un camperol de la 
central Puerto Alegre, que participava en un 


enfrontament a Cesarzama, a uns 200 
quilòmetres a l’est de Cochabamba, va ser 
ferit per una bala que li va destrossar la 
mandíbula. Mentrestant, centenars de 
camperols defensaven les posicions amb 
una “pluja de pedres”. El bloqueig sembla 
que va per llarg i la gent està organitzada per 
resistir l’atac militar vàries setmanes. 

A la ciutat de Cochabamba, una mani¬ 
festació d’Universitaris en recolzament al 
moviment cocaler, va ser dispersada amb 
violència per més d’un centenar de policies 
del Grup Especial de Seguretat, coneguts pel 
nom de “Dàlmates”, nom popularitzat a la 
Guerra de l’Aigua l’any 2000. 

Un bombardeig de gasos lacrimògens i balins 
va aturar la mobilització dels estudiants i 
després va envair el campus universitari, dis¬ 
parant als patis i aules de la universitat. 
L’enfrontament es va extendre durant tot el 
dia, generant-se una lluita de pedres i balins, 
amb la detenció i pallissa de dos estudiants, 


que encara continuen detinguts. 

Al poble de Sacaba, una marxa cívica recla - 
mant la circumscripció independent del seu 
poble respecte a la ciutat veina, va ser 
reprimida amb gasos i balins, deixant ferits 
greus per l’impacte dels balins a la cara. 

A la ciutat de La Paz, un centenar de ren- 
tistes miners van sortir als carrers per exigir 
que la seva renda no perdi el poder adquisi - 
tiu. Un d’ells va ser detingut després de que 
s’hagués crucificat en un màstil de l’avinguda 
principal. La policia va reprimir i dispersar 
els avis i àvies que ocupaven el carrer. Hores 
després, un comunicat dels jubilats, que 
s’han acuarterat en un poble de l’Altiplano 
ha anunciat que es seguiran crucificant al 
carrer fins que el govern no protegeixi les 
seves rendes de jubilació. 

De moment , un total de 168 detinguts en 
varis sectors del país és el primer balanç 
d’un bloqueig que sembla que just comença. 

> > > I_a setmana meteorològica 


Dimecres 15 Divendres 17 Diumenge 19 Dimarts 21 



Ambient assoleïat fins el dissabte. Temperatures pujant dia rera dia. El diumenge tapat i amb 
algun ruixat, vents de mestral i temperatures més baixes. Mitjanes entre els 5 i els 10 graus. 


Criminalització 


Lluita contra l’especulació immobiliària 


Vista Oral 
de l’Audiència 
Provincial de 
València per 
decidir sobre la 
llibertat dels joves 
empresonats 

València.- Divendres 10 de gener es va cele - 
brar a l’Audiència Provincial de València la 
vista per resoldre el recurs d’apel·lació con - 
tra l’empresonament incondicional dels 3 
nois del centre social Mala Pulgas, que ja 
porten més de 3 mesos a la presó de 
Picassent. La defensa va argumentar la 
feblesa dels indicis contra els joves i que no 
existís cap prova concreta en contra seva, si 
no al contrari tot un seguit d’informes i 
investigacions policials que criminalitzen 
clarament l’opció política de tot un seguit 
de persones i col·lectius. També es va 
destacar que no hi ha risc de fuga i que tots 
tenen adreça coneguda. De moment no es 
coneix la decisió del tribunal. 

La mateixa sala s’haurà de pronunciar sobre 
la intenció del jutjat d’instrucció n? 2 d'in- 
hibir-se en favor de l’Audiència Nacional i 
considerar el cas com de terrorisme. 

Contra-lnfos 13/1/03 


Citen a declarar de nou a la gent de Kan Mussol 

Collserola/Barcelona.- “Des de Kan Mussol us enviem salutacions i notícies sobre la 
situació en la que ens trobem. Al mes de febrer de 2002 el jutjat d’instrucció n?l de Rubí 
va signar l’ordre de desallotjament de la finca (Kan Mussol). Vam recórrer a l’Audiència 
Provincial de Barcelona que va fallar a favor nostre, i va demanar al jutjat de Rubí que retirés 
l’ordre de desallotjament ja que per desallotjar s’havia de provar que hi havia un delicte, i 
instava a no executar el desallotjament fins que hi hagués una sentència ferma. Ara, quasi un 
any després, tornen a remenar la paperassa i ja ens han citat a declarar. Així, i avantçant-nos 
a aconteixements no desitjats, us volíem informar de la situació. 

Des de Kan Mussol continuem treballant la terra, amb energies alternatives (algunes), i 
aprofitem per informar-vos d’una festa que organitzarem per l’autogestgió dels advocats i 
advocades, serà el proper dissabte 18 de gener a la cafeta del Mussol. 

Resistència per totes i tots. KAN MUSSOL RESISTEIX.” Kan Mussol 14/1/03 



Continuen les agressions impunes de la guàrdia urbana al barri de La Ribera. 


Guàrdia Urbana i agressivitat a La Ribera 


La Ribera/Barcelona.- Un nou episodi d’a¬ 
gressivitat de la guàrdia urbana de Barcelona 
es va poder viure el 13 de gener aprop del 
Forat de la Vergonya. Un grup de joves van 
okupar un edifici que es troba a un dels car - 
rers que desenvoquen al solar del forat, la 
propietat d’aquest és municipal, i el consis¬ 
tori va prendre la determinació d’entrar-hi 
per la força en poques hores, tot i estar 


abandonat i sense cap ús. Una vintena de 
persones es van concentrar a l’exterior, men - 
tre els policies fortament armats accedien a 
la casa amb agresivitat i xuleria cap a les 9 
del vespre. Van insultar i agredir a algunes 
persones, tirant per terra una bossa plena de 
menjar que duia un dels concentrats. Van fer 
fora als i les okupants, però no es va produir 
cap detenció. Contra-lnfos 14/1/03 












































